Reggaeon

„REGGAEON“ („რეგიონი“) — ქართული, რეგის მიმდინარეობის მუსიკალური ჯგუფი. 
ისტორია
ჯგუფი „რეგიონი“ 2008 წლის აგვისტოში, ქალაქ რუსთავში ჩამოყალიბდა. ჯგუფი  ერთ-ერთ პირველია ამიერკავკასიაში, რომელიც რეგის ასრულებს. 

დღემდე ჯგუფს 1000-ზე მეტი კონცერტი აქვს ჩატარებული.

მონაწილეობა
2008 წელს ჯგუფმა მოაწყო სოლო ტურნე საქართველოს რამდენიმე ქალაქში. კონცერტებიდან შემოსული თანხა გადაირიცხა სამაჩაბლოდან და აფხაზეთიდან დევნილი მოსახლეობის დამხარების ფონდში.
2010 წელს „რეგიონმა“ მონაწილეობა მიიღო მსოფლიო მუსიკის ფესტივალში, რომელიც მესტიაში ჩატარდა.
2011 წლის მაისში ჯგუფმა მონაწილეობა მიიღო უკრაინაში, ქალაქ კიევში გამართულ ფესტივალში: „უკრაინა-საქართველო: ორი გული, ერთი სული“.
2013 და 2015 წლებში ჯგუფმა მონაწილეობა მიიღო პოლონეთში, ქალაქ პლოცკში ჩატარებულ საერთაშორისო რეგე-ფესტივალზე “REGGAELAND 2013“ და „REGGAELAND 2015“.
2018 წელს ჯგუფმა მონაწილეობა მიიღო ლატვიის საერთაშორისაო მუსიკალურ ფესტივალში „LABA-DABA“.
2018 წელს თბილისის დიდ საკონცერტო დარბაზში გაიმართა ჯგუფი „REGGAEON“-ის 10 წლის იუბილე. კონცერტში, რომელიც ანშლაგით ჩატარდა, ჯგუფი „REGGAEON“-თან ერთად მონაწილეობდნენ ასევე: ნიაზ დიასამიძე და 33ა, გაგა ჩიხლაძე და ჯგუფი „ფრანი“ და ჯგუფი „ჩვენებურები“.
2008 წლიდან დღემდე ჯგუფი რეგულარულად იღებს მონაწილეობას საქართველოს დამოუკიდებლობის დღისადმი და სხვადასხვა დღესასწაულებისადმი მიძღვნილ კონცერტებში.
2008 წლიდან დღემდე ჯგუფი REGGAEON მუდმივად მონაწილეობს ფესტივალში „არტ-გენი“ (2010 წლიდან არის ფესტივალ „არტ-გენის“ თანაორგანიზატორი)

დისკოგრაფია
„ამოანათე“ (ინტერნეტ ალბომი)
„I'M GEORGIAN“ (2011)
„თავისუფალი“ (2014)
"მე ვიცი" (2018)
„Aguna“ (2020)Aguna — reggaeon.bandcamp.com

წევრები
ლაშა ნოზაძე (ვოკალი)
ლაშა სხილაძე (დრამი)
პავლე კობალაძე (ბასი)
ნიკა წერეთელი (კლავიში)
აჩიკო ციმაკურიძე (სოლო გიტარა)
ირაკლი მენაღარიშვილი (ხმის დიზაინი, პერკუსია)
რესურსები ინტერნეტში
 Reggaeon Youtube-ზე

სქოლიო

კატეგორია:ქართული მუსიკალური ჯგუფები